VS00071313
Datum: 2015-04-13T02:00:00.000+02:00
datum_sodbe_i_stopnje: 2022-08-26T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti - neupravičena obsodba - okrnitev svobode - zapor
skupina: okrnitev svobode - poseg v druge pravice osebnosti
fischer: ni določljiva
odskodnina: 8.000,00 EUR
opombe: II DoR 257/2023: Predlog za dopustitev revizije tožene stranke (Republike Slovenije) je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Oškodovanec je kazen zapora prestajal 82 dni, od tega en dan v zaprtem oddelku, 23 dni na polodprtem oddelku, 53 dni na odprtem oddelku ter 5 dni v režimu vikend zapora.

## Škodni dogodek

Neutemeljen odvzem prostosti - zapor - na podlagi pravnomočne sodbe, s katero je bil spoznan za krivega za kaznivo dejanje pranja denarja. Na tretji stopnji je bil oproščen obtožbe.

## Neupravičena obsodba

Tožnik je zelo trpel zaradi dveh majhnih otrok (3 in 6 let), ki jima je zelo težko pojasnil, da mora njun oče v zapor, hudo mu je bilo tudi za ženo, ki je bila sama doma in je morala za vse (za družino in prihodke) poskrbeti sama; do neke mere se je spremenil tudi odnos širšega okolja do tožnika, o kazenskem postopku pa se je tudi v medijih relativno veliko pisalo.

V zaprtem oddelku je tožnik lahko bival izven sobe skupno 11 ur in 20 minut dnevno; v polodprtem režimu od jutranjega vstajanja do nočnega počitka. Bival je v sobah površine 15,88 m² in 16,89 m² (od tega WC površine 1,65 oz. 1,76 m², ki so ločene z grajeno steno). Število oseb v sobah: 4 oz. nekaj časa 5.

V sobah so bila ležišča, miza s stoli, garderobne omare; stavba je bila ustrezno izolirana in ogrevana; za čistočo v sobah so dnevno skrbele zaprte osebe same, perilo so lahko oddali enkrat tedensko v zavodsko pralnico ali svojcem; za skupno uporabo je bila na voljo kopalnica s 5 tuši s predelnimi stenami.

Odprti oddelek ni bil ograjen z zunanjo ograjo; ponoči so bila zaklenjena le vhodna vrata zgradbe; obsojenci so se prosto gibali na zunanjih površinah v okviru oddelka; odhod in prihod je bilo treba prijaviti pravosodnemu policistu; na obravnave in zdravniške preglede so odhajali brez spremstva; za ohranjanje reda in discipline je praviloma skrbel samo en pravosodni policist; v skladu z dnevnim redom so lahko odšli v bližnjo prodajalno; dopisovanje in sprejemanje pisemskih pošiljk, spremljanje TV programov ter telefonski pogovori niso bili omejeni; pri sebi so lahko imeli denar; na delo so lahko odhajali tudi izven zavoda brez nadzorstva.

---

Obligacijski zakonik (2001) - OZ člen 179